अगर आप अपने दोस्त, पड़ोसी या रिश्तेदार के घर पर ऐसा नज़ारा देखें कि महिला मिनटों में तैयार हो जाए और पुरुष को तैयार होने में महिला से ज़्यादा समय लगे, तो हैरान मत होइए. आज के ब्यूटी कॉन्शियस पुरुषों को तैयार होने में व़क्त ज़्यादा लगता है. गया वो ज़माना जब हमारे दादा-परदादा दो जोड़ी कपड़ों में गुज़ारा कर लेते थे और कॉस्मेटिक्स के नाम पर बालों पर कंघी और बढ़ी हुई दाढ़ी पर रेज़र घुमा देते थे. आज के मिस्टर हैंडसम फेशियल से लेकर मेनीक्योर-पेडिक्योर, चेस्ट वैक्सिंग, थ्रेडिंग, हेअर स्पा भी कराते हैं और गोरेपन वाली क्रीम भी लगाते हैं.